Obelaukių II tvenkinys
56°11′51″ š. pl. 24°51′4″ r. ilg.﻿ / ﻿56.19750°š. pl. 24.85111°r. ilg.﻿ / 56.19750; 24.85111 Obelaukių II tvenkinys arba Svirgeliškių tvenkinys – tvenkinys Lietuvoje, Biržų rajone, 6 km į rytus nuo Biržų, Svirgeliškių kaime. Sudarytas užtvenkus O-2 upelį (Obelaukio intakas) 3,8 km nuo jo žiočių. Tvenkinio ilgis iš pietų į šiaurę – 0,25 km, plotis – iki 0,07 km. Altitudė 59,3 m. Krantai žemi, vietomis apaugę medžiais ir krūmais. Rytinėje tvenkinio pusėje krantas smėlėtas, nes buvo supiltas smėlis, kuris liko gilinant ir platinant tvenkinį. O 50–70 metrų nuo jo yra keliukas, vedantis į gretimas sodybas, kuris apaugęs ypač senais medžiais. Vakariniame krante sovietmečiu veikė K.Požėlos kolūkio kailių apdirbimo cechas. Vanduo tvenkinyje būdavo gelsvos spalvos. Buvo nerekomenduojama maudytis šiame tvenkinyje.